text: Natteravne fandt forbi bro-arbejde på motorvej E45
  13 november 2017 kl. 06.41
  Natten til mandag var motorvej E45 spærret ved Horsens på grund af broarbejde. Det sendte natteravnene ud på en større omkørsel. 
  
  Natten til mandag var motorvej E45 spærret ved Horsens på grund af broarbejde i forbindelse med den nye til- og frakørsel 56b ved Hatting og en ny forbindelsesvej til Horsens. Det var første gang ud af ni natlige spærringer de næste uger. 
  Den første nat med omkørsel gik uden problemer.
  - Vi måtte hjælpe og guide en enkelt lastbil på rette vej, mens nattens øvrige trafikanter selv fandt vej. Omkørslen er også tydeligt skiltet, siger vagtchef Klaus Baagøe, Sydøstjyllands Politi, mandag morgen til TV SYD.
  Næste gang motorvejen er spærret er om en uge, nemlig mandag den 20. november fra klokken 23 til næste morgen klokken 05.
  Se omkørselsruten her
  Tidsplan
  Uge 47E45 vil være lukket for trafik i nordgående retning i følgende periode:• Mandag den 20. november kl. 23:00 – tirsdag den 21. november kl. 5:00• Tirsdag den 21. november kl. 23:00 – onsdag den 22. november kl. 5:00E45 vil være lukket for trafik i sydgående retning i følgende perioden:• Onsdag den 22. november kl. 23:00 – torsdag den 23. november kl. 5:00• Torsdag den 23. november kl. 23:00 – fredag den 24. november kl. 5:00Uge 48E45 vil være lukket for trafik i nordgående retning i følgende periode:• Mandag den 27. november kl. 23:00 – tirsdag den 28. november kl. 5:00• Tirsdag den 28. november kl. 23:00 – onsdag den 29. november kl. 5:00E45 vil være lukket for trafik i sydgående retning i følgende periode:• Onsdag den 29. november kl. 23:00 – torsdag den 30. november kl. 5:00• Torsdag den 30. november kl. 23:00 – fredag den 1. december kl. 5:00I den periode vil der blive etableret omkørsel via Silkeborgvej, Ringvejen og Vestvejen i Horsens.
  
  